...ੱਚ ਦੋ ਸਾਲਾਂ ਦੇ ਕੰਮ ਦਾ ਤਜਰਬਾ ਇਕੱਠੀ ਕਰਨਾ ਚਾਹੁੰਦੀ ਹੈ। ਇਸਦਾ ਅਰਥ ਹੈ ਕਿ ਉਹ ਵਿਆਹ ਤੋਂ ਕੁਝ ਮਹੀਨਿਆਂ ਬਾਅਦ ਹੀ ਆਪਣੇ ਪਤੀ ਕੋਲ ਜਾਵੇਗੀ।

ਚਾਰ ਭੈਣਾਂ ਦੇ ਭਰਾ ਉਥਰਾਜਨ ਅਜੇ ਵਿਆਹ ਕਰਵਾਉਣ ਦੇ ਇੱਛੁਕ ਨਹੀਂ ਹਨ

ਉਸਨੇ ਕਿਹਾ, "ਇਹ ਥੋੜਾ ਔਖਾ ਅਤੇ ਦੁਖ ਦੇਣ ਵਾਲਾ ਹੈ। ਸਾਧਾਰਣ ਡਰ ਤਾਂ ਹੁੰਦਾ ਹੀ ਹੈ। ਮੈਂ ਕਦੇ ਕਿਸੇ ਹੋਰ ਦੇਸ਼ ਨਹੀਂ ਗਈ। ਇਸਦੇ ਨਾਲ ਹੀ ਮੈਂ ਬਹੁਤ ਉਤਸਾਹਿਤ ਵੀ ਹਾਂ ਅਤੇ ਵਿਆਹ ਦੀ ਉਡੀਕ ਕਰ ਰਹੀ ਹਾਂ।"

ਉਥਰਾਜਾ ਨੂੰ ਉਮੀਦ ਹੈ ਕਿ ਕੁਵੈਤ ਵਿੱਚ ਨੌਕਰੀ ਲੱਭਣਾ ਉਸ ਦੇ ਲਈ ਆਸਾਨ ਹੋ ਜਾਵੇਗਾ। ਉਥਰਾ ਅਤੇ ਉਥਾਮਾ ਵੀ ਪੱਛਮ ਏਸ਼ੀਆ ਵਿੱਚ ਕੰਮ ਕਰ ਰਹੇ ਆਦਮੀਆਂ ਨਾਲ ਵਿਆਹ ਕਰਵਾ ਰਹੀਆਂ ਹਨ।

ਇਹ ਵੀ... ਬਾਕੀ ਲੇਖ ਲਿਖੋ:
ਕਾਰੋਬਾਰ ਵਿੱਚ ਬਹੁਤ ਸਾਰਾ ਪੈਸਾ ਗੁਆ ਦਿੱਤਾ ਅਤੇ 2004 ਵਿੱਚ ਖੁਦਕੁਸ਼ੀ ਕਰ ਲਈ। 

ਲੋਕਾਂ 'ਚ ਸਭ ਤੋਂ ਵਧੀਆ ਲੱਭਣਾ

ਪਰਿਵਾਰ ਨੇ ਆਪਣਾ ਇਕਲੌਤਾ ਰੋਟੀ ਕਮਾਉਣ ਵਾਲਾ ਗੁਆ ਦਿੱਤਾ। ਮੀਡੀਆ ਨੇ ਉਨ੍ਹਾਂ ਦੀ ਦੁਰਦਸ਼ਾ ਨੂੰ ਉਜਾਗਰ ਕੀਤਾ। ਸਰਕਾਰ ਮਦਦ ਲਈ ਅੱਗੇ ਆਈ ਅਤੇ ਰੀਮਾ ਦੇਵੀ ਨੂੰ ਸਥਾਨਕ ਬੈਂਕ ਵਿਚ ਨੌਕਰੀ ਦੇ ਦਿੱਤੀ।

"ਮੈਂ ਆਪਣੇ ਬੱਚਿਆਂ ਦੀ ਪਰਵਰਿਸ਼ 'ਤੇ ਧਿਆਨ ਦਿੱਤਾ। ਮੇਰੀ ਨੌਕਰੀ ਨੇ ਰੋਟੀ ਅਤੇ ਸਿੱਖਿਆ ਲਈ ਮਦਦ ਕੀਤੀ।" 

ਉਨ੍ਹਾਂ ਦੇ ਸੰਘਰਸ਼ ਤੋਂ ਪ੍ਰਭਾਵਿਤ ਹੋ ਕੇ, ਗੁਆਂਢ ਦੇ ਇੱਕ ਡਾਕਟਰ ਨੇ ਉਨ੍ਹਾਂ ਨੂੰ ਰਹਿਣ ਲਈ ਇੱਕ ਘਰ ਦਿੱਤਾ, ਜਿਸ ਲਈ ਪਰਿਵਾਰ ਬਹੁਤ ਸ਼ੁਕਰਗੁਜ਼ਾਰ ਹੈ।

ਰਮਾ ਦੇਵੀ ਦਾ ਕਹਿਣਾ ਹੈ ਕਿ ਬੱਚਿਆਂ ਦਾ ਵਜ੍ਹਨ ਜਨਮ ਵੇਲੇ ਕਾਫੀ ਘੱਟ ਸੀ

ਰੀਮਾ ਦੇਵੀ ਕਹਿੰਦੀ ਹੈ, "ਸੰਕਟ ਵਿੱਚ ਲੋਕਾਂ ਦੀ ਪਛਾਣ ਹੁੰਦੀ ਹੈ।"

ਪੰਜਾਂ ਬੱਚਿਆਂ ਨੇ ਸਕੂਲ ਵਿੱਚ ਵਧੀਆ ਪ੍ਰਦਰਸ਼ਨ ਕੀਤਾ ਅਤੇ ਆਪਣੇ ਚੁਣੇ ਹੋਏ ਖੇਤਰਾਂ ਵਿਚ ਗ੍ਰੈਜੂਏਟ ਹੋਏ।

ਉਥਾਰਾ ਕਹਿੰਦੀ ਹੈ, "ਸਾਡੀ ਮਾਂ ਬਹੁਤ ਖੁਸ਼ ਹੈ। ਉਹ ਹਮੇਸ਼ਾਂ ਚਾਹੁੰਦੀ ਸੀ ਕਿ ਅਸੀਂ ਆਪਣੇ ਪੈਰਾਂ 'ਤੇ ਖੜ੍ਹੇ ਹੋਈਏ।" 

ਮੀਡਿਆ ਦੀਆਂ ਸੁਰਖੀਆਂ

ਪਰਿਵਾਰ ਵਾਲੇ ਹਿੰਦੂ ਹਨ ਅਤੇ ਉਹਨਾਂ ਦਾ ਵਿਆਹ ਮਸ਼ਹੂਰ ਮੰਦਰ ਵਿੱਚ ਹੋਵੇਗਾ। 

ਸਿਰਫ਼ ਨਜ਼ਦੀਕੀ ਪਰਿਵਾਰਕ ਮੈਂਬਰ ਅਤੇ ਦੋਸਤਾਂ ਨੂੰ ਬੁਲਾਇਆ ਜਾਵੇਗਾ। ਰਿਪੋਰਟਰਾਂ ਅਤੇ ਕੈਮਰਾਮੈਨ ਦੇ ਆਉਣ ਦੀ ਵੀ ਉਮੀਦ ਹੈ।

ਭੈਣਾਂ ਦਾ ਕਹਿਣਾ ਹੈ ਕਿ ਉਹ ਚਾਰੋਂ ਵਿਆਹ ਮਗਰੋਂ ਵੀ ਇੱਕ ਦੂਜੇ ਦਾ ਖਿਆਲ ਰੱਖਣਗੀਆਂ

ਉਥਾਰਾ ਨੇ ਕਿਹਾ, "ਸੁਰਖੀਆਂ 'ਚ ਰਹਿਣਾ ਇੱਕ ਆਸ਼ੀਰਵਾਦ ਹੈ।"

ਪੰਜ ਬੱਚੇ ਹੋਣਾ ਕਾਫੀ ਦੁਰਲਭ ਹੈ ਅਤੇ ਮੀਡਿਆ ਕਰਕੇ ਲੋਕਾਂ ਦੀ ਕਾਫੀ ਰੁਚੀ ਇਸ ਪਰਿਵਾਰ ਵਿੱਚ ਰਹੀ ਹੈ। ਉਹਨਾਂ ਦਾ ਜਨਮ, ਜਦੋਂ ਉਹ ਸਕੂਲ ਗਏ...ਸਭ ਕੁਝ ਮੀਡਿਆ ਨੇ ਕਵਰ ਕੀਤਾ। 

ਭਾਵਨਾਤਮਕ ਲਗਾਵ

ਹੁਣ ਭੈਣਾਂ ਇਹ ਹੀ ਸੋਚਦੀਆਂ ਹਨ ਕਿ ਉਹ ਆਪਣੀ ਮਾਂ ਦੀ ਮਦਦ ਕਿਵੇਂ ਕਰ ਸਕਦੀਆਂ ਹਨ। 

ਉਹ ਇਹ ਵੀ ਕਹਿੰਦੀਆਂ ਹਨ ਕਿ ਉਹ ਕਦੇ ਵੀ ਇੱਕ-ਦੂਜੇ ਨੂੰ ਨਹੀਂ ਛੱਡਣਗੀਆਂ।

"ਅਸੀਂ ਭਾਵੇਂ ਵੱਖ-ਵੱਖ ਜਗ੍ਹਾਂ 'ਤੇ ਚਲੀਆਂ ਜਾਈਏ, ਅਸੀਂ ਭਾਵਨਾਤਮਕ ਤੌਰ 'ਤੇ ਹਮੇਸ਼ਾ ਇੱਕ-ਦੂਜੇ ਦੇ ਨਾਲ ਹਾਂ ਅਤੇ ਇੱਕ-ਦੂਜੇ ਦੇ ਬਾਰੇ ਸੋਚਾਗੇਂ।"

ਇਹ ਵੀਡੀਓਜ਼ ਵੀ ਵੇਖੋ

(ਬੀਬੀਸੀ ਪੰਜਾਬੀ ਨਾਲ FACEBOOK, INSTAGRAM, TWITTERਅਤੇ YouTube 'ਤੇ ਜੁੜੋ)